# data[].attributes.headline
היינו העתיד / יעל נאמן‏

# data[].attributes.subject
היינו העתיד / יעל נאמן‏

# data[].attributes.body
יהודית קופרשטוק

"היינו העתיד" מאת יעל נאמן. אני מאוד נהנית מהשנינות והאירוניה של הכתיבה, ומקצב הספר שמספר  את תולדות קיבוץ יחיעם ומציג דו"ח נוקב על ילדות בעולם אידיאולוגי שמתפרק בהדרגה מאמונותיו. מחברת הספר היא בת אחת ממשפחות המייסדים של קיבוץ יחיעם.

מספר מיון בספרייה
PJ5055.35.E4 H39 2011

# data[].attributes.headline
שנת הגנן / קארל צ'אפק

# data[].attributes.subject
שנת הגנן / קארל צ'אפק

# data[].attributes.body
ניר זינגר

עוד בטרם היות "גינת בר" למאיר שלו, קיבלתי בערב ראש השנה מתנה מאדם יקר, "שנת הגנן" – ספר מאת הסופר הצ'כי הידוע קארל צ'אפק בתרגומה של רות בונדי המופלאה, שהלכה לעולמה לפני כשנתיים.

הספר נפתח בשני פרקים: "איך מניחים יסודות לגינה" ו"איך נוצר גנן", ולוקח אותנו למסע שמלווה את חודשי השנה תוך הפרות של הסדר הטבעי (כדי לדון באמנות, ב"ניצנים", ב"אדמה", ביופי) ומסתיים בפרק "חיי הגנן". אמנם הספר כולל איורים יפים בשחור-לבן שנותנים פרשנות ריאליסטית למילים, אבל ברור לכולנו שהספר לא עוסק בגננות לשמה... הוא הומוריסטי, מפוכח, נוח לקריאה והכי חשוב בימים אלו – אופטימי. אני אוהב לחזור לספר הזה, לא רק בגלל החן שבו, אלא גם בגלל הפרופורציות שהוא מסרטט עבורי.

שנת הגנן מאת קארל צ'אפק, הוצאת בבל (2010)

מספר מיון בספרייה
PG5038.C3 Z216 2010

# data[].attributes.headline
‏مراجعات في الثقافة العربية /‏ / ‏عبد السلام المسدي

# data[].attributes.subject
‏مراجعات في الثقافة العربية /‏ / ‏عبد السلام المسدي

# data[].attributes.body
מנהל זרייק

منطلقها أن الثقافة هي معرفة يَصْحبها الوعي، والمعرفة علمٌ، هناك من يقف به عند نتائجه، وهناك من يتساءل عن السبل التي أفضت إلى استنباط النتائج، لكن الثقافة هي أيضًا جمعٌ بين العلم والفن، وتظل اللغة الجامعَ الأكبر بين كل الأطراف لأنها مركز الدوائر كلها المتوَلد بعضها من بعض. هو تأملات موزّعة على فصول محاورها الثقافة في مفهومها الشامل المقومات الحضارية كلها التي عليها تؤسس حياة المجتمع الإنساني ونهضته، وهو ما يمكن اختزاله في معادلتيْن: معادلة الفرد والجماعة، ومعادلة الفكر والسياسة، وبينهما تتشكل مسؤولية المثقف التي أدار المؤلف بعضَها على المسألة اللغوية التي ما فتئت في الثقافة العربية تمسي أم القضايا بلا منازع، وبعضها الآخر على خصائص الطاقة الإبداعية من حيث هي "الفن القولي"، باعتبار أن الأدب بجداوله كلها هو الذي يتوّج مفهوم الثقافة في الحضارات كلها.

מספר מיון בספרייה
DS36.88 .M386 2018

# data[].attributes.headline
הצל שלי ואני / יהודה פוליקר

# data[].attributes.subject
הצל שלי ואני / יהודה פוליקר

# data[].attributes.body
ערן גולדנברג

מאז ומתמיד אהבתי לקרוא שתי סוגות ספרותיות:
האחת- אוטוביוגרפיות והשנייה - ביוגרפיות ולהציץ אל נבכי עולמם ונפשם של אנשים מפורסמים בהיסטוריה. העיסוק באנשים תמיד ריתק אותי ולא בכדי בחרתי להיות ספרן יעץ המסייע לקהל הספרייה באשר הם במילוי אחר צרכי המידע שלהם. מאחר וכל משתמש ספרייה המגיע לדלפק היעץ הינו בראש ובראשונה אדם עם עולם תוכן מלא ועשיר, אני סבור כי הכרת עולמו וסיפורו האישי, תסייע במידה רבה להצלחת תהליך היעץ ומילוי צרכי המידע שלו.
לספר ״הצל שלי ואני״ שכתב הזמר והיוצר, יהודה פוליקר, הגעתי לאחר שקיבלתי המלצה מחבר שסבר שאמצא בו עניין מאחר ומרבית הספר עוסק בילדותו של פוליקר בקריית חיים, קרייה השוכנת בסמיכות לקריית מוצקין בה נולדתי ואני חי בה עד היום.
ספרו של פוליקר הינו אסופת סיפורים קצרים, המתארים ברגישות, בעצבות, בשמחה ובהומור תחנות רבות בחייו של פוליקר החל מילדותו בקריית חיים, בגרותו ונערותו ועד לפריצה הגדולה שלו כזמר וכיוצר מהמצליחים ביותר במדינה. כבן לניצולי שואה מסלוניקי, מרבית הספר עוסק בנושא הכאוב של תוצאות המלחמה. פוליקר מתייחס באמביוולנטיות לנושא ומתאר מחד את הפצעים והצלקות שהותירה השואה בקרב הוריו ובמיוחד אצל אביו, לרבות הקשיים היומיומיים וההישרדותיים של המשפחה. מאידך ובאותה נשימה, מתאר פוליקר את השפעתה של השואה על תהליך התבגרותו ובפרט זה על חייו כזמר וכיוצר.
באחד הפרקים החותמים את הספר, ״הכל אפר ואבק״, כותב פוליקר בהתייחס לאביו:
״תמיד לפני שהוא מתחיל לספר, הוא מפשיל את השרוול של הזרוע השמאלית המקועקעת שלו, שיהיה ברור: הוא היה שם...
איך אלוהים נתן לשישה מיליון יהודים למות ככה!
״אז כן יש אלוהים אבא?״ אני שואל אותו את השאלה הגדולה שלו. ״אני חושב שיש אלוהים״ אבא עונה לי במלוא הרצינות, ״אבל אני לא תמיד מסכים איתו... הרבה פעמים אני כועס עליו, יש לי איתו חשבון ארוך״... ״אבל אתה יודע, יודקו״, ״גם כשכעסתי כל-כך על מה שהוא עשה לי ולמשפחה שלי, עדיין הייתי אומר, ברגע של סכנת חיים, ׳שמע ישראל אדוני אלוהנו אדוני אחד׳.

כל אלה ועוד הופכים את ספרו של פוליקר למסמך אותנטי, מרגש וכן, המקשה על הקורא להתנתק מהספר עד לקריאתו עד סופו."
מספר המיון בספרייה
PJ5054.P63 Z46 2019

# data[].attributes.headline
מסעותי עם דודתי / גרהם גרין

# data[].attributes.subject
מסעותי עם דודתי / גרהם גרין

# data[].attributes.body
מיכל גרשטיין

כשמסביב לחץ וחוסר ודאות אני דווקא אוהבת לחזור לספרים המוכרים שקראתי אינספור פעמים. לפגוש שוב את הגיבורים שהפכו מזמן לבני משפחה (שקטים וצנועים, לא מצפים לארוחות חמות או שירותי כביסה) ולגלות שהכל בסדר.
"מסעותיי עם דודתי" של גרהם גרין הוא אחד האהובים עלי ביותר. המפגש בין שתי דמויות שונות כל כך באופיין ובאורח חייהן יוצר מסע מרתק באמת, ומאלץ גם אותי בכל קריאה לעצור ולהתבונן קצת בחיי שלי.

מספר מיון בספרייה
PR6013.R44 T716 1971

# data[].attributes.headline
תולדות הקריאה / אלברטו מנגל

# data[].attributes.subject
תולדות הקריאה / אלברטו מנגל

# data[].attributes.body
ניר זינגר

בימים של בידוד, אנו נשמעים (אולי) לקולות פנימיים הקוראים לנו לקרוא יותר. אבל איפה הכול התחיל? ואיך התפתח? האם "קוראים כדי לחיות"? מהי הדרך הנכונה לקרוא? ומהו תפקידה של הקוראת?
על שאלות אלו ועוד רבות אחרות, דרך הסבר מקיף ומרתק על המחבר, המתרגם, המוציא לאור, האסתטיקה של הספר ושל הקריאה בכלל – תוכלו לקרוא בספר נהדר שכיף לי להמליץ עליו: תולדות הקריאה מאת אלברטו מנגל (הוצאת זמורה ביתן, 2001). הספר המקורי יצא באנגלית (על ידי מחבר יהודי ארגנטינאי) וזכה לשבחים רבים ואף לפרסים. על גב הספר נכתב: "זהו מסע תגליות הנפרש על פני 6,000 שנה – מקריאת לוחות החומר ועד לקריאה על גבי צג המחשב. ההיסטוריה של הקריאה מובאת מזווית אישית, מומחשת בעשרות סיפורים משעשעים ומפתיעים וב-140 איורים: תחריטי עץ, ציורים וצילומים". קל להבין, שקריאה בספר שכזה היא חוויה לא רק מרתקת אלא גם נעימה כשלעצמה ומשובבת נפש. (*) רצוי מאוד לשלב עם תה חם ועוגיות מתוקות ואווריריות."

מספר המיון בספרייה
Z1003 .M29216 2001

# data[].attributes.headline
בעלי לא בבית / מירב הלפרין

# data[].attributes.subject
בעלי לא בבית / מירב הלפרין

# data[].attributes.body
נטע זילברקלנג

בכל מצב אוהבת אני לקרוא על החברה , על נשים, על משפחות , על מחברים וסיפורים מחיפה והקריות בהן ביליתי את רוב חיי , כבת לדור שני לשואה.

הספר " בעלי לא בבית" של הסופרת החיפאית לשעבר מירב הלפרין.  מזכיר מעט את דור הנשים ואימהות שאני שייכת אליו.

דור השני לשואה שמטפל בהורים מבוגרים , בילדים ונכדים.

הסופרת מתארת בהומור (לפי דעתי) עורכת דין "שעשתה כל חייה את הדבר הנכון, אין לה אלוהים והיא נלחמת בכל החזיתות של החיים"

הורים, בעל, גירושין, ילדים, חברה. אישה שהבטיחו לה שאפשר הכול, גילתה שהחיים הם אחרים .

ממליצה בחום ספר מצחיק ונחמד.

מספר המיון בספרייה
PJ5055.23.A5668 B3 2014

# data[].attributes.headline
ספר יום הדין / קוני ויליס

# data[].attributes.subject
ספר יום הדין / קוני ויליס

# data[].attributes.body
זהר ירסלב

"ספר יום הדין" מאת קוני ויליס. גם מגיפות, גם מסע בזמן, מה יכול להיות טוב מזה כרגע?
בעבר זהר  אהבה במיוחד לקרוא ספרי מד"ב ופנטסיה. קוני ויליס היא סופרת נפלאה לדעתה גם בלי לקטלג אותה בז'אנר מסוים. כמה מהספרים שלה (המשכוכית, מלבד הכלב, ספר יום הדין) היא חוזרת וקוראת מדי פעם ונהנית מהם בכל פעם מחדש.

מספר המיון בספרייה
PS3573.I45652 B6616 1999

# data[].attributes.headline
תחנה אחת-עשרה / אמילי סנט ג'ון מנדל 

# data[].attributes.subject
תחנה אחת-עשרה / אמילי סנט ג'ון מנדל 

# data[].attributes.body
מיכל כרמון

עשרים שנה אחרי שמגפה השתוללה והותירה מעטים, תיאטרון נודד בין ריכוזי האוכלוסיה המעטים ומחזיר לאנשים את שמחת החיים ותחושת הנורמליות. קירסטן, שחקנית בתיאטרון הנודד, מחפשת רמזים בנוגע לזהות הסופרת והמאיירת של ספר קומיקס מסתורי אותו קיבלה עשרים שנים קודם. ספר יפיפה ומותח שקושי ואופטימיות ארוגים בו. קראתי אותו ביום אחד, לא יכולתי להניח אותו מהיד וגם לא ללכת לישון עד שאדע מה עלה בגורל האנושות.

מספר המיון בספרייה
PR9199.4.M3347 S7316 2017

# data[].attributes.headline
אדל / יוכי ברנדס

# data[].attributes.subject
אדל / יוכי ברנדס

# data[].attributes.body
ד"ר ריקי גרינברג

כשקיבלתי מחברה את "אדל" נרתעתי מהעובי (מתי לעזאזל אספיק לקרוא כ"כ הרבה). אבל כשהתחלתי – נסחפתי!
ספר שעוסק בתחום שזר לי לחלוטין, מיתולוגיה יהודית. בין דפי הספר פגשתי את הבעל שם טוב, שהיה אבי תנועת החסידות.
דמותו כאיש צעיר מסעירה את הדמיון. ילדותו העשוקה, אהבותיו וחבריו המרתקים וכמובן בתו אדל, אישה חזקה המובלת ומובילה את אביה ואת חייה בין יבשת אירופה, לארץ ישראל, בצל קהילה יהודית ענפה שורשית וחזקה של המאה 18. ספר מצוין, כתוב היטב, סוחף ומרגש.

מספר המיון בספרייה
PJ5055.17.R33 A65 2018

# data[].attributes.body
עמית ניב

בימים לחוצים כאלה נראה לי ראוי להמליץ על ספרים שיסיחו את הדעת מהמצב ולכן אני רוצה להמליץ על סדרת The raven cycle של Maggie Stiefvater זו סדרת YA המספרת על בלו, נערה ממשפחה שמורכבת כולה, חוץ ממנה, מנשים שחוזות את העתיד. בלו פוגשת ארבעה נערים מבי"ס יוקרתי בעיר שלה וביחד הם מנסים למצוא ולהעיר את המלך הוולשי ההיסטורי/אגדי אואן גלנדאוור שאמור להיות קבור אי שם באזור ווירג'יניה, ארה"ב.
כיאה לסדרת YA היא כוללת משולשי אהבה, הרפתקאות, סכנה וגילוי עצמי, וכמובן סוף טוב. זו סדרה מצוינת והיא רק משתפרת בקריאות נוספות.

# data[].attributes.headline
אתי החיים משחק הרבה / דויד גרוסמן

# data[].attributes.subject
אתי החיים משחק הרבה / דויד גרוסמן

# data[].attributes.body
ד"ר ורדית גרבר

קראתי לאחרונה, למעשה – שמעתי לאחרונה באמצעות icast - את הספר "אתי החיים משחק הרבה" של דויד גרוסמן.
הספר מספר על ורה, דרך עיניהן של ביתה נינה ונכדתה גילי, שנאסרה ונשלחה לאי העונשין גולי אוטוק בקרואטיה שלאחר מלחמת העולם השנייה, לתקופה של שלוש שנים, בזמן שביתה נינה הייתה בת שש.
הספר מרתק, הקריאה קולחת, והטקסט אינטליגנטי אך נגיש מאוד לקורא. הדמויות בספר ייחודיות ומקוריות. כולן מעניינות וכל אחת מהן מביאה איכות אחרת המשרה עניין ואמינות.
נדהמתי במיוחד מסיפורה של גיבורת הספר, ורה, מדובר בסיפור שלא היה לי מוכר על מחנות האסירים שפעלו בתקופתו של טיטו.
ממליצה מאוד!

מספר המיון בספרייה
PJ5054.G735 I75 2019

# data[].attributes.headline
מתנת כוכבים / ג'וג'ו מויס

# data[].attributes.subject
מתנת כוכבים / ג'וג'ו מויס

# data[].attributes.body
יפעת פלג

ספרניות כל העולם, התאחדו!
מבודדים? מסוגרים? סתם משועממים?
מה יותר טוב מלהפיג את החששות באמצעות צלילה אל ספרה החדש של ג'וג'ו מויס, שזכורה לנו לטוב מ"ללכת בדרכך", "הנערה שהשארת מאחור", אחד ועוד אחד" ועוד רבים וטובים.
"מתנת כוכבים" (הוצאת 'ידיעות ספרים', 2019), מסתמך על אירועים היסטוריים מעברה של ארצות הברית, ומביא את סיפורן של "הספרניות הרכובות" (כן! ספרניות! על סוסים!), נשים שהתגייסו לחלוקת ספרים בעיירות שכוחות אל בקנטקי של שנות השלושים של המאה הקודמת.
מויס שוזרת את הסיפור ההיסטורי בחייהן האישיים של ארבע נשים צעירות, שנלחמות על מקומן החברתי והאישי – על זכותן להישמע ולפעול בחברה פטריארכלית, ועל חתירתן לאושר ורומנטיקה, כמו שרק היא יודעת לכתוב. אז מה יש לנו כאן? חברות, אהבה, העצמה נשית וספרניות. בקיצור, פאן במקסימום.
מה עוד אפשר לבקש בימים טרופים אלה? תהנו.

מספר מיון בספרייה
PR6113.O94 G5916 2020

# data[].attributes.headline
סדרת ספרי הארי פוטר / ג'י. קי. רולינג 

# data[].attributes.subject
סדרת ספרי הארי פוטר / ג'י. קי. רולינג 

# data[].attributes.body
רונית מרקו

בעיניי, אין כמו ספרי פנטזיה כשצריך פסק זמן מהמציאות, ואין פנטזיה כמו העולם הקסום של הארי פוטר ...  אחד הדברים שאהבתי בסדרה הוא שפרטים שנראו קטנים ושוליים בספר הראשון הפכו לחשובים ומשמעותיים בספרים הבאים, ודברים שנעלמו מעיניי בקריאה ראשונה הופיעו בקריאה שנייה (ושלישית...)  ממש קסם ✨.

לספרים בקטלוג הספרייה

עוד מחכים על המדף למקרים של בידודים ממושכים - סיפורי שרלוק הולמס 🕵️‍♂️(לחידוד המוח) והספרים המצמררים של סטפן קינג 😱.

קריאה נעימה וד"ש מפניווייז הליצן וזה-שאסור-לנקוב-בשמו.

# data[].attributes.headline
מבוך הרוחות / קרלוס רואיס סאפון

# data[].attributes.subject
מבוך הרוחות / קרלוס רואיס סאפון

# data[].attributes.body
לואיזה (לו) אשכנזי

"מבוך הרוחות" הוא ספרו השישי של קרלוס רואיס סאפון. הספר מתאים לחובבי ספרי המתח והמסתורין ולוקח אותנו לרגעים מכריעים של ברצלונה, בתקופה האפלה של קטלוניה, במחצית המאה הקודמת. בספר זה מפגיש אותנו שוב סאפון עם אותן הדמויות המרתקות של ספריו, החל מספרו הראשון והמצליח, צילה של הרוח. כאן אף מתגלים סודות כמוסים ובעזרתם נשזרת עלילת הספר לשאר ספריו.
סאפון נחשב לסופר הספרדי המצליח ביותר בעולם כיום. ספריו תורגמו ליותר מארבעים שפות. בעקבות ספריו מתקיימים כיום סיורים בברצלונה הסודית, לכל אותם מקומות מסתוריים, אפלים וקסומים המתוארים בספריו, למעט מיקומו של בית הקברות לספרים נשכחים, אותו ממשיך הסופר להשאיר כמוס גם היום.

מספר המיון בספרייה
PQ6668.U49 L3316 2018

# data[].attributes.headline
עיר הבקיע / אליסטור ריינולדס

# data[].attributes.subject
עיר הבקיע / אליסטור ריינולדס

# data[].attributes.body
קרן ברנר

"עיר הבקיע" של אליסטור ריינולדס. אופרת חלל מרתקת על איש בטחון מהסקטור הפרטי שנקלע להרפתקאה בעקבות החלומות הגנובים שבראשו השייכים לדמות מרתקת מהעבר. ספר שמראה לנו שגם כשנדמה לנו שאנו יודעים משהו הוא לא בהכרח נכון ובטח שלא משפיע על הגורל שלנו. ספר שאפשר לקרוא שוב ושוב..!